sukhrobnurali/uzbek-legal-corpus huggingface dataset:
AKTIVLAR SIFATINI TASNIFLASh, TIJORAT BANKLARI TOMONIDAN ULAR BOʻYIChA EHTIMOLIY YOʻQOTIShLARNI QOPLASh UChUN ZAXIRALARNI ShAKLLANTIRISh VA UNDAN FOYDALANISh TARTIBIGA OʻZGARTIRIShLAR VA QOʻShIMChALAR KIRITISh TOʻGʻRISIDA
(resolution, 2015-10-20)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Banklar va bank faoliyati toʻgʻrisida”gi (Oʻzbekiston Respublikasi Oliy Majlisining Axborotnomasi, 1996-y., 5-6-son, 54-modda) qonunlari va Oʻzbekiston Respublikasi Prezidentining 2010-yil 26-noyabrdagi PQ-1438-son “2011 — 2015-yillarda respublika moliya-bank tizimini yanada isloh qilish va barqarorligini oshirish hamda yuqori xalqaro reyting koʻrsatkichlariga erishishning ustuvor yoʻnalishlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2010-y., 48-son, 442-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvi tomonidan 1998-yil 9-noyabrda 242-son bilan tasdiqlangan “Aktivlar sifatini tasniflash, tijorat banklari tomonidan ular boʻyicha ehtimoliy yoʻqotishlarni qoplash uchun zaxiralarni shakllantirish va undan foydalanish tartibi”ga (roʻyxat raqami 632, 1999-yil 11-fevral) ilovaga* muvofiq oʻzgartirishlar va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI BANKLARIDA OChILADIGAN BANK HISOBVARAQLARI TOʻGʻRISIDAGI YOʻRIQNOMAGA QOʻShIMChA KIRITISh HAQIDA
(resolution, 2023-02-09)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda) va Oʻzbekiston Respublikasi Prezidentining 2011-yil 24-avgustdagi PF-4354-son “Kichik biznes va xususiy tadbirkorlikni yanada rivojlantirish uchun qulay ishbilarmonlik muhitini shakllantirishga doir qoʻshimcha chora-tadbirlar toʻgʻrisida”gi Farmoniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2009-yil 16-martdagi 7/2-sonli qarori (roʻyxat raqami 1948, 2009-yil 27-aprel) (Oʻzbekiston Respublikasi qonun hujjatlari toʻplami, 2009-y., 18-son, 229-modda) bilan tasdiqlangan “Oʻzbekiston Respublikasi banklarida ochiladigan bank hisobvaraqlari toʻgʻrisida”gi yoʻriqnomaning 8-bandi quyidagi tahrirdagi xatboshi bilan toʻldirilsin: “Kichik biznes subyektlaridan tijorat banklarida milliy valyutada hisobvaraq ochganlik uchun haq olinmaydi”. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“LIZING XIZMATLARI KOʻRSATUVChI TAShKILOTLARDA JINOIY FAOLIYATDAN OLINGAN DAROMADLARNI LEGALLAShTIRIShGA VA TERRORIZMNI MOLIYALAShTIRIShGA QARShI KURAShISh BOʻYIChA IChKI NAZORAT QOIDALARINI TASDIQLASh TOʻGʻRISIDA”GI BUYRUQ VA UNGA OʻZGARTIRISh VA QOʻShIMChALARNI OʻZ KUChINI YOʻQOTGAN DEB TOPISh HAQIDA
(order, 2011-09-22)

Oʻzbekiston Respublikasining “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish toʻgʻrisida”gi (Oʻzbekiston Respublikasi qonun hujjatlari toʻplami, 2004-y., 43-son, 451-modda) Qonuni hamda Oʻzbekiston Respublikasi Vazirlar Mahkamasining 2011-yil 21-maydagi 143-son “Oʻzbekiston Respublikasida lizing xizmatlarini yanada rivojlantirish va tartibga solish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2011-y., 20-21-son, 203-modda) asosan buyuraman: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamenti boshligʻining 2009-yil 13-oktabrdagi 34-son “Lizing xizmatlari koʻrsatuvchi tashkilotlarda jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish boʻyicha ichki nazorat qoidalarini tasdiqlash toʻgʻrisida”gi buyrugʻi (roʻyxat raqami 2030, 2009-yil 3-noyabr) (Oʻzbekiston Respublikasi qonun hujjatlari toʻplami, 2009-y., 45-son, 485-modda); Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamenti boshligʻining 2010-yil 6-oktabrdagi 23-son “Lizing xizmatlari koʻrsatuvchi tashkilotlarda jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish boʻyicha ichki nazorat qoidalariga oʻzgartirish va qoʻshimchalar kiritish haqida”gi buyrugʻi (roʻyxat raqami 2030-1, 2010-yil 6-noyabr) (Oʻzbekiston Respublikasi qonun hujjatlari toʻplami, 2010-y., 44-45-son, 396-modda). 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
BIR TALABANI OʻQITISh XARAJATLARIDAN KELIB ChIQIB BUDJET MABLAGʻLARI HISOBIGA OLIY TAʼLIM MUASSASALARINING XARAJATLARINI NORMATIV REJALAShTIRISh VA MOLIYALAShTIRISh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2021-04-03)

Oʻzbekiston Respublikasi Vazirlar Mahkamasining 2010-yil 30-avgustdagi 192-son “Andijon davlat universitetida kadrlar tayyorlash tuzilmasini takomillashtirish toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 35-36-son, 304-modda), 2011-yil 25-iyuldagi 212-son “Namangan muhandislik-iqtisodiyot institutini Namangan muhandislik-texnologiya institutiga aylantirish toʻgʻrisida”gi (Oʻzbekiston Respublikasi qonun hujjatlari toʻplami, 2011-y., 30-son, 313-modda), 2011-yil 25-iyuldagi 213-son “Buxoro oziq-ovqat va yengil sanoat texnologiyasi institutini Buxoro yuqori texnologiyalar muhandislik-texnika institutiga aylantirish toʻgʻrisida”gi (Oʻzbekiston Respublikasi qonun hujjatlari toʻplami, 2011-y., 30-son, 314-modda) va 2011-yil 25-iyuldagi 214-son “Andijon muhandislik-iqtisodiyot institutini Andijon mashinasozlik institutiga aylantirish toʻgʻrisida”gi (Oʻzbekiston Respublikasi qonun hujjatlari toʻplami, 2011-y., 30-son, 315-modda) qarorlariga muvofiq Oʻzbekiston Respublikasi Moliya vazirligi va Oliy va oʻrta maxsus taʼlim vazirligi qaror qiladilar: 1. Oʻzbekiston Respublikasi Moliya vazirligi va Oliy va oʻrta maxsus taʼlim vazirligining 2010-yil 20-avgustdagi 67, 329-sonli qarori bilan tasdiqlangan Bir talabani oʻqitish xarajatlaridan kelib chiqib budjet mablagʻlari hisobiga oliy taʼlim muassasalarining xarajatlarini normativ rejalashtirish va moliyalashtirish tartibi toʻgʻrisidagi nizomga (roʻyxat raqami 2136, 2010-yil 26-avgust) (Oʻzbekiston Respublikasi qonun hujjatlari toʻplami, 2010-y., 34-son, 296-modda) ilovaga muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 2-ilovaning “Oliy taʼlim muassasalari nomlari” grafasida: a) 3-guruhdagi “Buxoro oziq-ovqat va yengil sanoat texnologiyasi instituti”, “Andijon muhandislik-iqtisodiyot instituti” va “Namangan muhandislik-iqtisodiyot instituti” degan soʻzlar tegishli ravishda “Buxoro yuqori texnologiyalar muhandislik-texnika instituti”, “Andijon mashinasozlik instituti” va “Namangan muhandislik-texnologiya instituti” degan soʻzlar bilan almashtirilsin; b) 6-guruhdan “Andijon davlat tillar pedagogika instituti” qatori chiqarib tashlansin.
“OʻZBEKISTON RESPUBLIKASIDA XORIJIY IShChI KUChLARINI JALB QILISh VA ULARDAN FOYDALANISh TARTIBI TOʻGʻRISIDAGI NIZOM”NING QOʻLLANISh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh TOʻGʻRISIDA
(order, 2019-08-05)

Oʻzbekiston Respublikasi Prezidentining 2009-yil 30-dekabrdagi PQ-1251-son “Oʻzbekiston Respublikasi Mehnat va aholini ijtimoiy muhofaza qilish vazirligi tuzilmasini takomillashtirish chora-tadbirlari toʻgʻrisida”gi qarori (Oʻzbekiston Respublikasi qonun hujjatlari toʻplami, 2009-y., 52-son, 562-modda) va Oʻzbekiston Respublikasi Vazirlar Mahkamasining 2003-yil 12-noyabrdagi 505-son “Oʻzbekiston Respublikasi fuqarolarining chet ellardagi mehnat faoliyatini tashkil etishni takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2003-y., 21-son, 216-modda) muvofiq buyuraman: 1. Oʻzbekiston Respublikasi mehnat vazirining 1996-yil 15-iyuldagi 44-II-son buyrugʻi bilan tasdiqlangan “Oʻzbekiston Respublikasida xorijiy ishchi kuchlarini jalb qilish va ulardan foydalanish tartibi toʻgʻrisidagi nizom”ning qoʻllanish tartibi toʻgʻrisidagi yoʻriqnomaga (roʻyxat raqami 285, 1996-yil 20-noyabr) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Oʻzbekiston Respublikasi Vazirlar Mahkamasi huzuridagi ijtimoiy tadqiqotlar instituti va Oʻzbekiston Respublikasi Vazirlar Mahkamasi huzuridagi Davlat don inspeksiyasini joylashtirish chora-tadbirlari toʻgʻrisida
(resolution, 2011-09-20)

Davlat tashkilotlari faoliyatini samarali tashkil etish va mavjud davlat koʻchmas mulk obyektlaridan maqsadli foydalanishni taʼminlash maqsadida Vazirlar Mahkamasi qaror qiladi: 1. Toshkent shahrini yangi qurish va obodonlashtirish rejalariga muvofiq Toshkent shahri, Amir Temur shoh koʻchasi, 13a-uy manzilida joylashgan Oʻzbekiston Respublikasi Vazirlar Mahkamasi huzuridagi Ijtimoiy tadqiqotlar instituti binosi, shuningdek, Toshkent shahri, Navoiy koʻchasi, Savdo qatorlari 1-uy manzilida joylashgan Oʻzbekiston Respublikasi Vazirlar Mahkamasi huzuridagi Davlat don inspeksiyasi binosi belgilangan tartibda buzilganligi maʼlumot uchun qabul qilinsin. 2. Oʻzbekiston Respublikasi Davlat mulk qoʻmitasi, Iqtisodiyot vazirligi va Toshkent shahar hokimligining Toshkent shahar, Markaz-14, 27-uy manzilda joylashgan maʼmuriy binoning (A va B bloklar, umumiy maydoni 3277 kv.m) foydalanilmayotgan qismlarini tasarruf etish huquqisiz tekinga oʻtkazish toʻgʻrisidagi taklifiga rozilik berilsin: Ijtimoiy tadqiqotlar institutiga — A va B bloklarining beshinchi qavati, B blokining toʻrtinchi qavati, shuningdek, umumiy maydoni 1839 kv.m boʻlgan foye va liftlar; Davlat don inspeksiyasiga — A blokining birinchi qavatining bir qismi, shuningdek, B blokining birinchi, ikkinchi, uchinchi qavatlari (kengaytirilgan) umumiy maydoni 1438 kv. m. 3. Oʻzbekiston Respublikasi Davlat mulki qoʻmitasi, Toshkent shahar hokimligi va “Oʻzbekkoʻmir” OAJ ushbu qarorning 2-bandida koʻrsatilgan binoning qismlarini oʻtkazishni, Ijtimoiy tadqiqotlar instituti va Davlat don inspeksiyasi esa ularning saqlanishi va maqsadli foydalanishini taʼminlagan holda oʻz balansiga qabul qilsin. 4. Oʻzbekiston Respublikasi Moliya vazirligi Ijtimoiy tadqiqotlar instituti va Davlat don inspeksiyasining asoslantirilgan hisob-kitoblari asosida binoning koʻchirilgan qismlarini taʼmirlash bilan bogʻliq xarajatlarni moliyalashtirish uchun Oʻzbekiston Respublikasining 2012-yilgi Davlat budjeti parametrlarida belgilangan tartibda mablagʻlar ajratsin. 5. Vazirlar Mahkamasining 2006-yil 21-iyuldagi 145-son qarori bilan tasdiqlangan Davlat mulki obyektlarini davlat tasarrufidan chiqarish va xususiylashtirish tartibi toʻgʻrisidagi nizomning 15-bandi talablari “Oʻzbekkoʻmir” OAJga istisno tariqasida qoʻllanilmasin. 6. Vazirlar Mahkamasining 2008-yil 26-dekabrdagi “Oʻzbekiston Respublikasi Vazirlar Mahkamasi huzuridagi ijtimoiy tadqiqotlar instituti faoliyatini tashkil etish chora-tadbirlari toʻgʻrisida”gi 280-son qarori 1-bandining ikkinchi xatboshisi chiqarib tashlansin. 7. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari B.A. Xodjayev zimmasiga yuklatilsin.
OʻZBEKISTON RESPUBLIKASINING “OʻZBEKISTON RESPUBLIKASI FUQARO AVIATSIYASINING HAVO KEMALARI EKIPAJ AʼZOLARINING ISh VAQTI VA DAM OLISh VAQTINI NORMALAShTIRISh” AVIATSIYA QOIDALARINING (OʻZR AQ-94) 2-ILOVASIGA OʻZGARTIRISh KIRITISh HAQIDA
(order, 2011-09-17)

Oʻzbekiston Respublikasi fuqaro aviatsiyasining faoliyatini tartibga soluvchi normativ-huquqiy hujjatlarni IKAOning standartlari va tavsiyalarini inobatga olgan holda takomillashtirish maqsadida buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2010-yil 18-avgustdagi 96-son buyrugʻi bilan tasdiqlangan Oʻzbekiston Respublikasining “Oʻzbekiston Respublikasi fuqaro aviatsiyasining havo kemalari ekipaj aʼzolarining ish vaqti va dam olish vaqtini normalashtirish” aviatsiya qoidalarining (OʻzR AQ-94) (roʻyxat raqami 2141, 2010-yil 15-sentabr) (Oʻzbekiston Respublikasi qonun hujjatlari toʻplami, 2010-y., 37-son, 324-modda) 2-ilovasi ilovaga muvofiq tahrirda bayon etilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Mazkur oʻzgartirish Oʻzbekiston Respublikasi Mehnat va aholini ijtimoiy muhofaza qilish vazirligi, Sogʻliqni saqlash vazirligi, Oʻzbekiston aviaxodimlari kasaba qoʻmitasi Markaziy kengashi, “Oʻzbekiston havo yoʻllari” milliy aviakompaniyasi bilan kelishilgan.
GIYOHVANDLIK VOSITALARI, PSIXOTROP MODDALAR VA ULAR PREKURSORLARINING QONUNGA XILOF RAVIShDA MUOMALADA BOʻLIShIGA QARShI KURAShISh BOʻYIChA MARKAZIY OSIYO MINTAQAVIY AXBOROT MUVOFIQLAShTIRISh MARKAZINI TAShKIL ETISh TOʻGʻRISIDA OZARBAYJON RESPUBLIKASI, QOZOGʻISTON RESPUBLIKASI, QIRGʻIZISTON RESPUBLIKASI, ROSSIYA FEDERATSIYASI, TOJIKISTON RESPUBLIKASI, TURKMANISTON VA OʻZBEKISTON RESPUBLIKASI OʻRTASIDAGI BITIMNI (OSTONA, 2006 YIL 24 IYuL) RATIFIKATSIYA QILISh HAQIDA
(law, 2011-09-14)

Giyohvandlik vositalari, psixotrop moddalar va ular prekursorlarining qonunga xilof ravishda muomalada boʻlishiga qarshi kurashish boʻyicha Markaziy Osiyo mintaqaviy axborot muvofiqlashtirish markazini tashkil etish toʻgʻrisida Ozarbayjon Respublikasi, Qozogʻiston Respublikasi, Qirgʻiziston Respublikasi, Rossiya Federatsiyasi, Tojikiston Respublikasi, Turkmaniston va Oʻzbekiston Respublikasi oʻrtasidagi Bitim (Ostona, 2006-yil 24-iyul) quyidagi bildirishlar bilan ratifikatsiya qilinsin: 1) Bitimning 8-moddasi 1-bandi boʻyicha: “Oʻzbekiston Respublikasi shuni bildiradiki, Narkotik moddalar ustidan nazorat qilish boʻyicha Oʻzbekiston Respublikasi Davlat komissiyasi Bitim doirasida milliy muvofiqlashtiruvchi organ sifatida belgilangan. Bitim doirasida Oʻzbekiston Respublikasining vakolatli organlari sifatida: Oʻzbekiston Respublikasi Ichki ishlar vazirligi, Oʻzbekiston Respublikasi Milliy xavfsizlik xizmati, Oʻzbekiston Respublikasi Davlat bojxona qoʻmitasi, Oʻzbekiston Respublikasi Bosh prokuraturasi va Oʻzbekiston Respublikasi Vazirlar Mahkamasi huzuridagi Narkotik moddalarni nazorat qilish milliy axborot-tahlil markazi belgilangan”; 2) Bitimning 9-moddasi boʻyicha: “Oʻzbekiston Respublikasi shuni bildiradiki, Narkotik moddalar ustidan nazorat qilish boʻyicha Oʻzbekiston Respublikasi Davlat komissiyasi raisining oʻrinbosari — Oʻzbekiston Respublikasi Vazirlar Mahkamasi huzuridagi Narkotik moddalarni nazorat qilish milliy axborot-tahlil markazining direktori Milliy muvofiqlashtiruvchilar kengashi tarkibiga Oʻzbekiston Respublikasidan vakil sifatida belgilangan”.
BADIIY GIMNASTIKA BOʻYIChA BOLALAR-OʻSMIRLAR IXTISOSLAShTIRILGAN RESPUBLIKA OLIMPIYA ZAXIRASI SPORT MAKTABI FAOLIYATINI TAShKIL ETISh TOʻGʻRISIDA
(resolution, 2023-06-12)

Oʻzbekiston Respublikasi Prezidentining “Badiiy gimnastika boʻyicha bolalar-oʻsmirlar ixtisoslashtirilgan respublika olimpiya zaxirasi sport maktabini tashkil etish toʻgʻrisida” 2011-yil 27-avgustdagi PQ-1608-son qarorini bajarish yuzasidan Vazirlar Mahkamasi qaror qiladi: 1. Badiiy gimnastika boʻyicha bolalar-oʻsmirlar ixtisoslashtirilgan respublika olimpiya zaxirasi sport maktabi oʻquvchi-sportchilarini: yashash uchun anjomlar bilan taʼminlash normativlari 1-ilovaga muvofiq; oziq-ovqat mahsulotlari bilan taʼminlash normativlari 2-ilovaga muvofiq; sport anjomlari, sport ekipirovkasi va ixtisoslashtirilgan kiyim bilan taʼminlash normativlari 3-ilovaga muvofiq tasdiqlansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
OʻZBEKISTON RESPUBLIKASI PREZIDENTINING AYRIM HUJJATLARIGA OʻZGARTIShLAR KIRITISh TOʻGʻRISIDA
(decree, 2023-10-31)

Oʻzbekiston Respublikasi Prezidentining “Oʻzbekiston Respublikasining Intellektual mulk agentligini tashkil etish toʻgʻrisida” 2011-yil 24-maydagi PQ-1536-sonli qaroriga muvofiq: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartishlar kiritilsin. 2. Mazkur Farmonning ijrosini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin. 1. Oʻzbekiston Respublikasi Prezidentining 2003-yil 9-dekabrdagi PF-3358-son Farmoni bilan tasdiqlangan Respublika davlat boshqaruvi organlari roʻyxatining III boʻlimi 6-bandidagi “Oʻzbekiston mualliflik huquqini himoya qilish respublika agentligi” soʻzlari “Oʻzbekiston Respublikasining Intellektual mulk agentligi” soʻzlari bilan almashtirilsin. 3. Oʻzbekiston Respublikasi Prezidentining 2008-yil 15-iyuldagi PQ-916-sonli qarori bilan tasdiqlangan oʻrta muddatli istiqbolda innovatsion mahsulotlar va texnologiyalarni rivojlantirish boʻyicha tadbirlar kompleksining 4-bandidagi “masʼul ijrochilar” grafasida “Patent idorasi” soʻzlari “Oʻzbekiston Respublikasining Intellektual mulk agentligi” soʻzlari bilan almashtirilsin.
INVESTITSIYa LOYIHASI uchun DASTLABKI RUXSAT BERUVChI HUJJATLAR TARKIBI, ULARNI IShLAB ChIQISh, KELIShish VA TASDIQLASh tartibi TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2019-11-29)

Oʻzbekiston Respublikasi Vazirlar Mahkamasining 2011-yil 25-maydagi 146-son “Shaharsozlik faoliyatini amalga oshirish hamda qishloq xoʻjaligiga oid boʻlmagan boshqa ehtiyojlar uchun yer uchastkalari berish tartibini takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2011-y., 20-21-son, 205-modda) muvofiq Oʻzbekiston Respublikasi Davlat arxitektura va qurilish qoʻmitasi qaror qiladi: 1. Oʻzbekiston Respublikasi Davlat arxitektura va qurilish qoʻmitasi 2001-yil 15-maydagi 1-son qarori (roʻyxat raqami 1036, 2001-yil 26-may) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2001-y., 9-10-son) bilan tasdiqlangan Investitsiya loyihasi uchun dastlabki ruxsat beruvchi hujjatlar tarkibi, ularni ishlab chiqish, kelishish va tasdiqlash tartibi toʻgʻrisidagi nizomga ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“TEMIR YOʻL TRANSPORTI TOʻGʻRISIDA”GI OʻZBEKISTON RESPUBLIKASI QONUNIGA TEMIR YOʻLDA TASHISH XAVFSIZLIGINI TAʼMINLASHGA QARATILGAN OʻZGARTISHLAR VA QOʻSHIMCHA KIRITISH HAQIDA
(law, 2025-01-01)

“201-modda. Temir yoʻlda tashish xavfsizligini taʼminlashga qaratilgan davlat nazorati va boshqa choralar
Temir yoʻlda tashish xavfsizligini taʼminlashga qaratilgan davlat nazorati va boshqa choralar ichki ishlar, Milliy xavfsizlik xizmati organlari hamda Oʻzbekiston Respublikasi Temir yoʻllarda yuk va yoʻlovchilar tashish xavfsizligini nazorat qilish davlat inspeksiyasi tomonidan ularning vakolatlari doirasida amalga oshiriladi”; 3) 26-moddaning birinchi qismidagi “qonun hujjatlarida” degan soʻzlar “ushbu Qonunda yoki boshqa qonun hujjatlarida” degan soʻzlar bilan almashtirilsin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
“FAOLIYATNING AYRIM TURLARINI LITSENZIYALASh TOʻGʻRISIDA”GI OʻZBEKISTON RESPUBLIKASI QONUNIGA OʻZGARTISh VA QOʻShIMChALAR KIRITISh HAQIDA
(law, 2021-07-15)

1-modda. Oʻzbekiston Respublikasining 2000-yil 25-mayda qabul qilingan “Faoliyatning ayrim turlarini litsenziyalash toʻgʻrisida”gi 71-II-sonli Qonuniga (Oʻzbekiston Respublikasi Oliy Majlisining Axborotnomasi, 2000-yil, № 5-6, 142-modda; 2003-yil, № 1, 8-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 4, 154-modda, № 10, 536-modda) quyidagi oʻzgartish va qoʻshimchalar kiritilsin: 1) 3-moddaning toʻrtinchi xatboshisidagi “litsenziyani qayta rasmiylashtirish, litsenziyaning amal qilishini toʻxtatib turish, tugatish va bekor qilish” degan soʻzlar “litsenziyaning amal qilishini toʻxtatib turish yoki tugatish, shuningdek uni bekor qilish va qayta rasmiylashtirish” degan soʻzlar bilan almashtirilsin; 2) 9-moddaning birinchi jumlasi quyidagi tahrirda bayon etilsin: “Oʻzbekiston Respublikasi Prezidenti yoki Oʻzbekiston Respublikasi Vazirlar Mahkamasi qarorlari bilan tashkil etilgan davlat unitar korxonalari va muassasalari, basharti Oʻzbekiston Respublikasi Prezidenti yoki Oʻzbekiston Respublikasi Vazirlar Mahkamasi qarorlarida faoliyatning litsenziyalanadigan turlarini amalga oshirish nazarda tutilgan boʻlsa, faoliyatning mazkur turlarini tegishli litsenziyani olmasdan amalga oshirishga haqlidir”; 3) 14-moddaning birinchi qismi uchinchi xatboshisidagi “notarial tasdiqlangan” degan soʻzlar chiqarib tashlansin; 4) 15-moddaning ikkinchi qismi “Oʻzbekiston Respublikasi Vazirlar Mahkamasi tomonidan” degan soʻzlardan keyin “litsenziyalovchi organning mazkur arizani koʻrib chiqish bilan bogʻliq xarajatlari doirasida” degan soʻzlar bilan toʻldirilsin; 5) 16-moddaning oltinchi qismi quyidagi mazmundagi jumla bilan toʻldirilsin: “Litsenziya berishni rad etish haqidagi xabarnomada koʻrsatilgan muddat kamchiliklarni bartaraf etish uchun zarur boʻlgan vaqtga mutanosib boʻlishi kerak”; 6) 20-moddaning birinchi va ikkinchi qismlaridagi “bir haftalik” degan soʻzlar “bir oy” degan soʻzlar bilan almashtirilsin; 7) 23-moddaning birinchi qismi yettinchi xatboshisi “litsenziyalovchi organ” degan soʻzlardan keyin “yoki sud” degan soʻzlar bilan toʻldirilsin; 8) 25-moddaning uchinchi va toʻrtinchi qismlari quyidagi mazmundagi uchinchi qism bilan almashtirilsin: “Litsenziyalarning reyestrlarida mavjud boʻlgan maʼlumotlar litsenziyalovchi organning veb-saytiga joylashtiriladi va tanishib chiqish uchun ochiq boʻladi”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.